ROMÂNIA                                                                                 
JUDEŢUL PRAHOVA 
ORAŞ BOLDEŞTI-SCĂENI
CONSILIUL LOCAL

H O T Ă R Â R E
- privind încetarea, prin reziliere, a contractului de închiriere pentru suprafeţe de pajişti aflate în domeniul privat al oraşului Boldeşti-Scăeni, nr. 5915/20.04.2018

	  Având în vedere:
	- referatul de aprobare înregistrat sub nr. 6553/23.03.2021 prin care primarul oraşului propune aprobarea încetării, prin reziliere, a contractului de închiriere pentru suprafeţe de pajişti aflate în domeniul privat al oraşului Boldeşti-Scăeni, nr. 5915/20.04.2018;
	- raportul compartimentului de resort înregistrat sub nr.  6554/23.03.2021;
	- contractul  de închiriere nr. 5915/20.04.2018 încheiat cu  Popa Marian Nicolae;
	- notificările nr. 897/14.01.2021 şi nr. 1031/18.01.2021;
- cererile înregistrate sub nr. 1414/20.01.2021 şi nr. 1671/25.01.2021 din partea locatarului;
- notificarea nr. 1414/1671/24.03.2021 şi Procesul-verbal nr. 6658/24.03.2021;
- adresa nr. 169/8.03.2021 din partea CMVI Dr. Herescu Emilia;
	- avizul secretarului general înregistart sub nr. 6555/23 03.2021;
În baza avizelor comisiilor de specialitate nr. 1 – dezvoltarea economico-socială şi de mediu, cooperarea interinstituţională pe plan intern şi extern, şi nr. 3 – juridică şi de disciplină, organizare proprie şi a aparatului de specialitate al primarului, ale instituţiilor publice de interes local şi ale societăţilor şi regiilor autonome de interes local;
	În temeiul prevederilor art. 108 lit. „c”, art. 139 alin. (1) şi alin. (3) lit. „g” şi ale art. 196 alin. (1) lit. „a” din O.U.G. nr. 57/2019 privind Codul administrativ,
Consiliul Local al oraşului Boldeşti-Scăeni adoptă prezenta hotărâre:

Art.1. (1) Se aprobă încetarea, prin reziliere, a  contractului  de închiriere pentru suprafeţe de pajişti aflate în domeniul privat al oraşului Boldeşti-Scăeni, nr. 5915/20.04.2018, încheiat cu Popa Marian Nicolae.
(2) Rezilierea contractului se face în baza dispoziţiilor  capitolului IX lit. “e” din contract pentru nerespectarea obligaţiilor contractuale de către locatar  şi se stabileşte în sarcina acestuia obligaţia de a plăti suma de 27.703 lei  cu titlu de despăgubire.     
(3) Primarul oraşului Boldeşti-Scăeni, prin aparatul de specialitate, asigură ducerea la îndeplinire a prezentei hotărâri. 
Art.2. Prezenta hotărâre se comunică Serviciului buget finanţe contabilitate, Serviciului Patrimoniu Local şi locatarului.
               PREŞEDINTE DE ŞEDINŢĂ, 
        TĂNĂSESCU STELIAN HORAȚIU              				                        
                                                                                   CONTRASEMNEAZĂ
                                                                                   SECRETAR GENERAL,  							                       TUDOR FLORINA NELI       
Boldeşti-Scăeni, 30.03.2021

R O M Â N I A
JUDEŢUL  PRAHOVA
ORAŞUL BOLDEŞTI - SCĂENI        
CONSILIUL  LOCAL
Nr. 6555/23.03.2021
A  V  I  Z
===========
- asupra proiectului de hotărâre privind încetarea, prin reziliere, a  contractului   de închiriere pentru suprafeţele de pajişti aflate în domeniul privat al oraşului Boldeşti-Scăeni, 
nr. 5915/20.04.2018


Subsemnata Tudor Florina Neli, secretar al oraşului Boldeşti-Scăeni, analizând proiectul de hotărâre privind încetarea, prin reziliere, a  contractului   de închiriere pentru suprafeţele de pajişti aflate în domeniul privat al oraşului Boldeşti-Scăeni, nr. 5915/20.04.2018, am constatat următoarele :
Prin contractul   de închiriere pentru suprafeţele de pajişti aflate în domeniul privat al oraşului Boldeşti-Scăeni, nr. 5915/20.04.2018 a fost  închiriată suprafaţa  de pajişti  de 36,1699 ha, pentru activitatea de păşunat către domnul Popa Marian Nicolae.
 În conformitate cu dispoziţiile art. IX lit. e) din Contractul de închiriere nr. 5915/20.04.2018, contractul de închiriere încetează, prin reziliere de către locator, cu plata unei despăgubiri în sarcina locatarului. 
 Pe cale de consecinţă apreciez că încetarea contractului de închiriere, prin reziliere, trebuie constatată prin hotărâre de consiliu.
	Faţă de cele de mai sus şi în conformitate cu prevederile art. 243, alin.(1) lit. „a” din OUG nr. 57/2019 privind Codul administrativ, avizez favorabil acest proiect. 


SECRETAR   GENERAL,
TUDOR FLORINA NELI


















Nr. 6553/24.03.2021
REFERAT

	Subsemnatul Bucuroiu Constantin, primar al Oraşului Boldeşti-Scăeni, supun spre analiza şi aprobarea Consiliului Local Proiectul de Hotărâre privind încetarea, prin reziliere, a contractului   de închiriere pentru suprafeţele de pajişti aflate în domeniul privat al oraşului Boldeşti-Scăeni, nr. 5915/20.04.2018.
	În baza OUG nr. 59/2019 privind Codul administrativ, a Ordonanţei de urgenţă a Guvernului nr. 34/2013 privind organizarea, administrarea şi exploatarea pajiştilor permanente şi pentru modificarea şi completarea Legii fondului funciar nr. 18/1991, cu modificările şi completările ulterioare, precum şi în baza  HG nr. 1064/2013 privind aprobarea Normelor metodologice pentru aplicarea prevederilor Ordonanţei de urgenţă a Guvernului nr. 34/2013 privind organizarea, administrarea şi exploatarea pajiştilor permanente şi pentru modificarea şi completarea Legii fondului funciar nr. 18/1991, cu modificările şi completările ulterioare, vă prezint următoarele :	
Prin hotărârea consiliului local nr. 165/19.12.2017 s-a aprobat Amenajamentul pastoral pentru pajiştile aflate în domeniul privat al oraşului Boldeşti-Scăeni, iar prin H.C.L. nr. 36/27.03.2018 s-a aprobat închirierea suprafeţelor de pajişti, direct, crescătorilor de animale de pe raza oraşului, în baza cererilor acestora şi a actelor doveditoare privind efectivele de animale. În baza hotărârii de consiliu a fost încheiat şi contractul nr. nr. 5915/20.04.2018 pentru suprafaţa de 36,1699 ha.
Prin cererile înregistrate sub nr. 1414/20.01.2021 şi sub nr. 1671/25.01.2021 locatarul notifică renunţarea la contractul de închiriere învocând cuantumul mare al chiriei pentru anul 2021 dat de creşterea preţului/kg masă verde stabilit prin HCJ 187/2020.
Locatarul, Popa Marian Nicolae, avea aobligaţia prevăzută în contract de a exploata eficace suprafaţa de pajişte închiriată prin realizarea acţiunilor tehnice prevăzute în amenajamentul pastoral şi în planul de feritilizare dar nu a prezentat la Serviciul Patrimoniu Local documente justificative privind lucrările de ameliorare executate, care ar fi condus îmbunătăţirea calităţii pajiştei şi, implicit,  la reducerea chiriei.
Autoritatea publică locală are obligaţia de a pune în valoare pajiştile aflate în domeniul privat, prin formele prevăzute de lege, inclusive prin închiriere.
Suprafaţa de pajişte care a făcut obiectul contractului de închiriere va rămăne la dispoziţia consiliului local pentru a fi închiriată altor crescători de animale, în condiţiile legii.
Faţă de cele mai sus prezentate, propun încetarea, prin reziliere, a contractului   de închiriere pentru suprafeţele de pajişti aflate în domeniul privat al oraşului Boldeşti-Scăeni, nr. 5915/20.04.2018, începând cu data de 01.03.2021
PRIMAR,
BUCUROIU CONSTANTIN


Consiliului Local al Oraşului Boldeşti-Scăeni





Nr.6554/24.03.2021

RAPORT DE SPECIALITATE

Subsemnatul Iamandi Ion, şef serviciu administraţie, analizând proiectul de hotărâre privind  încetarea, prin reziliere, a   contractului   de închiriere pentru suprafeţele de pajişti aflate în domeniul privat al oraşului Boldeşti-Scăeni, nr. 5915/20.04.2018, am constatat următoarele :
Prin hotărârea consiliului local nr. 165/19.12.2017 s-a aprobat Amenajamentul pastoral pentru pajiştile aflate în domeniul privat al oraşului Boldeşti-Scăeni, iar prin H.C.L. nr. 36/27.03.2018 s-a aprobat închirierea suprafeţelor de pajişti, direct, crescătorilor de animale de pe raza oraşului, în baza cererilor acestora şi a actelor doveditoare privind efectivele de animale.
 În baza hotărârii de consiliu a fost încheiat şi contractul nr. 5915/20.04.2018 pentru suprafaţa de 36,1699 ha, pentru o perioadă de 7 ani. Prin cererile înregistrate sub nr. 1414/20.01.2021 şi nr. 1671/25.01.2021 locatarul Popa Nicolae Marian, invocă faptul că chiria este mare în raport cu calitatea păşunii şi  notifică autoritatea executivă că chiria a devenit mai mare de la an la an şi nu poate achita suma de 27.703 lei aferentă anului 2021 şi că renunţă la contract. 
Contractul de închiriere, al cărui model a fost aprobat prin Ordinul 407/2013 pentru  aprobarea contractelor-cadru de concesiune şi închiriere a suprafeţelor de pajişti aflat în domeniul public/privat al UAT-urilor, a fost încheiat pentru o perioadă de 7 ani, la solicitarea crescătorului de animale Popa Nicolae Marian, care a făcut dovada că deţine animale înscrise în RNE (registrul naţional al explaotaţiilor) şi a acceptat, în cunoştinţă de cauză să închirieze terenul.
Potrivit dispoziţiilor  Cap. IV, pct 1.2 din contract locatrul nu prezentat la Serviciul Patrimoniu Local documente justificative privind lucrările de ameliorare executate (prin realizarea acţiunilor tehnice prevăzute în amenajamentul pastoral şi în planul de feritilizare) care ar fi condus îmbunătăţirea calităţii pajiştei şi, implicit,  la reducerea chiriei. 
Potrivit dispoziţiilor art. 9 alin. (4) din OUG nr. 34/2013 „anual, până la data de 1 martie, primarii comunelor, oraşelor, respectiv ai municipiilor verifică respectarea încărcăturii de animale/ha/contract, în corelare cu suprafeţele utilizate, şi stabilesc disponibilul de pajişti ce pot face obiectul concesionării/închirierii ulterioare”.
În prezent, locatarul are înregistrate în RNE, conform adresei din partea CMVI Dr. Herescu Emilia, nr. 169/8.03.2021, următorul efectiv de animale: 4 cabaline, 225 ovine şi 139 caprine asigurându-se încărcătura minimă de 0,3 UVM/ha.
Contractul de închiriere nu  prevede posibilitatea denunţării pe motiv că chiria este în creştere dar prevede că pentru nerespectarea clauzelor contractuale referitoare la obligaţia locatarului de a exploata eficace suprafaţa de teren închiriată prin efectaurea lucrărilor de feritilizare şi întreţinere a acesteia contractul de poate înceta, prin reziliere, potrivit dispoziţiilor prevăzute în capitolul IX lit. e) din contract cu plata unei despăgubiri în sarcina locatarului. Despăgubirea se poate echivala la nivelul corepsunzător al chiriei pentru anul 2021.
După încetarea contractului suprafaţa de pajişte poate fi închiriată altor proprietari de animale care întrunesc condiţiile legale pentru închiriere.


ÎNTOCMIT 
ŞEF SERVICIU,

 IAMANDI ION
